CELEX: 62020CA0277
Language: el
Date: 2021-09-09 00:00:00
Title: Υπόθεση C-277/20: Απόφαση του Δικαστηρίου (πρώτο τμήμα) της 9ης Σεπτεμβρίου 2021 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Διαδικασία που κίνησε ο UM [Προδικαστική παραπομπή – Δικαστική συνεργασία σε αστικές υποθέσεις – Κληρονομική διαδοχή – Κανονισμός (ΕΕ) 650/2012 – Άρθρο 3, παράγραφος 1, στοιχείο β' – Έννοια της «κληρονομικής σύμβασης» – Πεδίο εφαρμογής – Σύμβαση μεταβίβασης κυριότητας αιτία θανάτου – Άρθρο 83, παράγραφος 2 – Επιλογή του εφαρμοστέου δικαίου – Μεταβατικές διατάξεις]

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/8
            
         
      Απόφαση του Δικαστηρίου (πρώτο τμήμα) της 9ης Σεπτεμβρίου 2021 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Διαδικασία που κίνησε ο UM
      (Υπόθεση C-277/20) (1)
      
      (Προδικαστική παραπομπή - Δικαστική συνεργασία σε αστικές υποθέσεις - Κληρονομική διαδοχή - Κανονισμός (ΕΕ) 650/2012 - Άρθρο 3, παράγραφος 1, στοιχείο β' - Έννοια της «κληρονομικής σύμβασης» - Πεδίο εφαρμογής - Σύμβαση μεταβίβασης κυριότητας αιτία θανάτου - Άρθρο 83, παράγραφος 2 - Επιλογή του εφαρμοστέου δικαίου - Μεταβατικές διατάξεις)
      (2021/C 471/09)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      UM
      
         παρισταμένων των: HW, ως διαχειριστή της κληρονομίας του ZL, Marktgemeinde Kötschach-Mauthen, Finanzamt Spittal Villach
      
         Διατακτικό
      
      
                  1)
               
               
                  Το άρθρο 3, παράγραφος 1, στοιχείο β', του κανονισμού (ΕΕ) 650/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων, την αποδοχή και εκτέλεση δημόσιων εγγράφων στον τομέα της κληρονομικής διαδοχής και την καθιέρωση ευρωπαϊκού κληρονομητηρίου, έχει την έννοια ότι σύμβαση δυνάμει της οποίας ένα πρόσωπο προβλέπει τη μελλοντική μεταβίβαση, κατά τον χρόνο του θανάτου του, της κυριότητας ακινήτου που του ανήκει σε άλλα συμβαλλόμενα μέρη συνιστά «κληρονομική σύμβαση», κατά την έννοια της διάταξης αυτής.
               
            
                  2)
               
               
                  Το άρθρο 83, παράγραφος 2, του κανονισμού 650/2012 δεν έχει εφαρμογή όταν εξετάζεται το κύρος της επιλογής του εφαρμοστέου δικαίου η οποία έγινε πριν τις 17 Αυγούστου 2015 αποκλειστικά και μόνο για να ρυθμίσει «κληρονομική σύμβαση», κατά την έννοια του άρθρου 3, παράγραφος 1, στοιχείο β', του κανονισμού, η οποία αφορά συγκεκριμένο περιουσιακό στοιχείο του κληρονομουμένου και όχι το σύνολο της κληρονομίας του.
               
            
         (1)  ΕΕ C 313 της 21.9.2020